शिविर में 200 की जांच, 33 मरीजों की आंखो का आपरेशन होगा
फरीदाबाद| सीकरीगांव स्थित वृद्ध आश्रम में डा. श्राफ चेरिटी अस्पताल दिल्ली की ओर से मोतियाबिंद जांच एवं जनरल हेल्थ चेकअप कैंप लगाया गया। इसमें 200 लोगों की जांच की गई। इसमें 94 मरीजों को मुफ्त चश्मे दवाइयां दी गईं। 33 मरीजों को मोतियाबिंद से ग्रस्त पाया गया। इनका ऑपरेशन अस्पताल की ओर से मुफ्त किया जाएगा। शिविर के संयोजक वृद्ध आश्रम सीकरी के अध्यक्ष समाजसेवी आरडी शर्मा ने कहा कि गांव में ऐसे शिविर का आयोजन निश्चित रूप से ग्रामीणों में स्वास्थ्य के प्रति बेहतर जारुकता प्रदान करता है। शर्मा ने जानकारी दी की निकट भविष्य में इस प्रकार के और भी जांच शिविर लगाए जाएंगे। शिविर में बिजेन्द्र सिंह, मास्टर सुखपाल सिंह, जयपाल सिंह, समाजसेवी सुंदरलाल गर्ग, विजय मलिक, अजय कुमार ने काफी सहयोग किया।
hin_Deva hin_Deva